એ પછીની ત્રણ કલાકમાં પટવર્ધન દલિતોની કરુણ હાલત, સમાજ અને સરકારનાં શોષણમાં પીડાતા વિશાળ જનસમુહની માનસિકતા અને તેમનાં સંઘર્ષનું બ્લેડની ધાર જેવું તિક્ષ્ણ વર્ણન કરે છે. ફિલ્મમાં પટવર્ધન કોઈની પણ ટીકા કરવાનું છોડતા નથી. તેઓ દલિત સમાજ, તેમનાં આગેવાનો, તેમનું શોષણ કરનારા લોકો, સરકાર, જનતાને માત્ર મત સમજીને તેમનો લાભ ઉઠાવતાં રાજકીય પક્ષો.. તમામની કડક આલોચના કરે છે. દસ નિર્દોષ લોકોનાં જીવ લેવાનો હૂકમ કરનારા પોલીસ અધિકારીને ચૌદ વર્ષ સુધી સજા નથી થતી ઉલટાનું કેસનાં સાક્ષીઓ પર ગુના દાખલ કરવામાં આવે છે.